**Fadilj Vokri** (alb. ; Podujevo, 23. jul 1960 — Priština, 9. jun 2018) bio je igrač FK Partizana i reprezentativac Jugoslavije. Igrao je fudbal u periodu od 1980. do 1995. godine.

Sportska biografija
-------------------

Fadilj Vokri je svoju fudbalsku karijeru sa nepunih šesnaest godina započeo u nižerazrednom fudbalskom klubu FK Lapi iz Podujeva. Tu je proveo tri sezone i 1980. godine prelazi u drugoligaš FK Prištinu iz Prištine.

Priština
--------

Sa Prištinom je uspeo da se u fudbalskoj sezoni 1982/83. plasira u prvu saveznu ligu Jugoslavije. Sledeća fudbalska sezona 1983/84, je bila uspešna za FK Prištinu i klub je zauzeo osmo mesto na takmičarskoj tabeli, sa samo jedanaest bodova manje od prvoplasirane Crvene zvezde. Sledeće dve sezone Priština 1984/85 i 1985/86, predvođena Vokrijem, beleži odlične rezultate i zadržava se sredini tabele tadašnje veoma jake prve jugoslovenske lige. Za Prištinu je odigrao 84 drugoligaških utakmica i postigao je 33 gola i 88 prvoligaških utakmica i 22 gola .

Partizan
--------

Timu Partizana, tadašnjem aktuelnom prvaku Jugoslavije, Vokri se pridružio 1986. godine. Tada su u Partizanu igrali Fahrudin Omerović, Zvonko Živković, Vladimir Vermezović, Vlado Čapljić, a tim su napustili mnogi igrači, otišli za inostranstvo, među njima je bio i Zvonko Varga centarfor i golgeter a nesrećno je te Partizanove šampionske sezone poginuo prvi golgeter Dragan Mance, tako da je Partizanu bio potreban centarfor i golgeter koji je dobijen dolaskom Vokrija. Ubrzo je Vokri zahvaljujući svojim igrama postao miljenik Partizanovog juga i jedan od stubova tadašnje Partizanove igre i dao veliki doprinos u osvajanju titule prvaka Jugoslavije 1986/87.

U sledeće dve sezone Vokri sa Partizanom igra značajnu ulogu u jugoslovenskom prvenstvu. Osvaja jedno drugo mesto 1987/88 i jedno šesto mesto 1988/89.

Najveći uspeh generacija Partizana, u kojoj je Vokri igrao je osvajanje jugoslovenskog kupa 1989. godine. Partizan je ovu titulu povratio posle 32 godine. U toj sezoni od osmine finala kupa timovi su igrali dve utakmice, jednu kod kuće a drugu u gostima. Partizan je osvojio kup bez izgubljene utakmice i samo sa jednom nerešenom igrom. Te godine kupu Partizan je dao 15 a primio samo 5 golova. Finale je odigrano na stadionu JNA, što je u ono vreme bilo odomaćeno. Partizan je igrao protiv Veleža i porazio ga je sa 6:1. Četvrti Partizanov gol je u 55 minutu postigao Fadilj Vokri.

**Timovi su igrali u sastavu**:

* Partizan:

Omerović, Sredojević, Spasić, Vermezović, G. Petrić, D. Brnović, M. Bajović, Milojević (66' Župić), Šćepović, Vokri i Vučićević (72' Batrović) (Trener: Momčilo Vukotić)

* Velež:

Petranović, M. Hadžiabdić, I Šišić, (72' Gosto), I. Barbarić, Đurasinović, Rahimić, Repak, Jedvaj (69' Čerkić), P. Jurić, Karabeg, Tuce (Trener: Žarko Barbarić)

---

|  |
| --- |
| 10. maj 1989. |
| **Socijalistička Federativna Republika Jugoslavija** FK Partizan | **6—1** | **Socijalistička Federativna Republika Jugoslavija** FK Velež | Grad: Beograd Stadion JNA Sudija: Branko Bujić (Bar)Gledalaca: 35.000 |
| Vučićević Pogodak nakon 30 minuta 30' (pen) Pogodak nakon 34 minuta 34'Milojević Pogodak nakon 54 minuta 54' **Vokri** Pogodak nakon 55 minuta 55' Vermezović Pogodak nakon 59 minuta 59' **Batrović** Pogodak nakon 78 minuta 78' | (Reportaža) | Repak Pogodak nakon 66 minuta 66' |

---

Vokri je u Partizanu proveo tri prvoligaške sezone, igrao je 55 prvenstvenih utakmica i postigao je 18 prvoligaških golova.

> To su najlepše tri godine u mojoj karijeri, nikad neću moći da zaboravim. O Partizanu sam mislio sve najbolje i pre nego što sam došao u Beograd, a ono što sam doživeo bilo je mnogo lepše od toga. Rastali smo se kao prijatelji i jedan sam od retkih koji je u inostranstvo otišao bez posredstvo menadžera. Najdraže trofej u karijeri osvojio sam s Partizanom 1989. godine, kad smo osvojili Kup Jugoslavije, prvi posle 32 godine. Bili smo sjajna ekipa, a družili smo se i van terena - izjavio je pre nekoliko godina nekadašnji centarfor Prištine, Partizana, Fenerbahčea i francuskog Nima
> 
>

Inostranstvo
------------

Po odlasku u inostranstvo Vokri je igrao jednu sezonu za francuski klub FK Nim, dve godine u turskom Fenerbahčeu, jednu sezonu u francuskom klubu Burže i aktivnu igračku karijeru je završio takođe u francuskom klubu Monlusonu, gde je jedno vreme obavljao i dužnost direktora kluba.

Reprezentacija
--------------

Vokri je za Fudbalsku reprezentaciju Jugoslavije igrao u periodu od 1984. do 1987. godine. Debitovao je 12. septembra 1984. na prijateljskoj utakmici protiv Škotske, kada je i postigao svoj prvi reprezentativni gol. Odigrao je ukupno dvanaest reprezentativnih utakmica i postigao šest golova.

  **Reprezentativne utakmice Fadilja Vokrija**


---

|  |
| --- |
| 12. septembar 1984.**Prijateljska** |
| **Škotska Škotska** | **6—1** | **SFR Jugoslavija** | Grad: Glazgov Hampden park Sudija: Hakdet (Engleska)Gledalaca: 18.500 |
| Kuper Pogodak nakon 12 minuta 12'Sones Pogodak nakon 19 minuta 19'Dalgliš Pogodak nakon 32 minuta 32'Sturok Pogodak nakon 62 minuta 62'M. Džonson Pogodak nakon 65 minuta 65'Nikolas Pogodak nakon 77 minuta 77' | (Reportaža) | **Vokri** Pogodak nakon 10 minuta 10' |

---

---

|  |
| --- |
| 20. oktobar 1986.Kvalifikacije za Svetsko prvenstvo 86. |
| DR Nemačka  | **2—3** | **SFR Jugoslavija** | Grad: Lajpcig Stadion Central Sudija: Brumajer (Austrija)Gledalaca: 63.000 |
| Glovacki Pogodak nakon 12 minuta 12'Ernst Pogodak nakon 50 minuta 50' | (Reportaža) | Baždarević Pogodak nakon 31 minuta 31'**Vokri** Pogodak nakon 48 minuta 48'Šestić Pogodak nakon 80 minuta 80' |

---

---

|  |
| --- |
| 1. februar 1985.**Prijateljska** |
| **Jugoslavija Socijalistička Federativna Republika Jugoslavija** | **3—1** | **Južna Koreja** | Grad: Košin Stadion Maharađa koledž, Indija Sudija: Bao Ju Cen (Kina)Gledalaca: 40.000 |
| **Vokri** Pogodak nakon 19 minuta 19'Gudelj Pogodak nakon 63 minuta 63'Vujović Pogodak nakon 88 minuta 88' | (Reportaža) | Sam So Kim Pogodak nakon 61 minuta 61' |

---

---

|  |
| --- |
| 1. maj 1985.Kvalifikacije za Svetsko prvenstvo 1986. |
| **Luksemburg Šablon:Country data LUK** | **0—1** | **SFR Jugoslavija** | Grad: Luksemburg Stadion Municipal Sudija: Haraldson (Island)Gledalaca: 6.000 |
|  | (Reportaža) | **Vokri** Pogodak nakon 88 minuta 88' |

---

---

|  |
| --- |
| 14. oktobar 1987.Kvalifikacije za Evropsko prvenstvo 88 |
| **Jugoslavija Socijalistička Federativna Republika Jugoslavija** | **3—0** |  Severna Irska | Grad: Sarajevo Stadion Grbavica Sudija: Pišel (Istočna Nemačka)Gledalaca: 14.075 |
| **Vokri** Pogodak nakon 13 minuta 13', Pogodak nakon 35 minuta 35'Hadžibegić Pogodak nakon 74 minuta 74' (pen) | (Reportaža) |  |

---

Post igračka karijera
---------------------

Posle napuštanja aktivne igračke karijere, Vokri je i dalje ostao u fudbalu. Posle niza funkcija po raznim klubovima, Vokri je izabran za predsednika Fudbalskog saveza Kosova.

Spoljašnje veze
---------------

* Biografija na sajtu fudbalske reprezentacije Jugoslavije
* Nacionalni fudbalski timovi
* Vokri u dresu Partizana, video
* Slike
* Vokrijev intervju[*mrtav link*]
* Predsednik FK Kosova navija za Partizan („Politika", 18. decembar 2011)